open-index/open-wikipedia-markdown huggingface dataset:
ლუკა წულეისკირი

**ლუკა წულეისკირი** (დაბადების თარიღი უცნობია, სენაკი) — ქართველი სპორტსმენი (კრივი). მოსწავლეთა შორის ევროპის ჩემპიონატის ვერცხლის მედლის მფლობელი. ჩემპიონატი ჩატარდა 2019 წელს, თბილისში, საქართველოში. 

## ძირითადი შედეგები 
## რესურსები ინტერნეტში 
* ლუკა წულეისკირი  — ქართული სპორტი.

კატეგორია:სენაკის მუნიციპალიტეტში დაბადებულები
კატეგორია:ქართველი მოკრივეები
კატეგორია:პიროვნებები გაურკვეველი დაბადების თარიღით
დიდებულიძე

საკუთარი სახელი **დიდებულიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე დიდებულიძე — ქართველი ფიზიკოსი
* ალექსანდრე დიდებულიძე — ქართველი ელექტრომექანიკოსი
* ალექსანდრე დიდებულიძე — ქართველი სამხედრო პირი
* გრიგოლ დიდებულიძე — ქართველი ექიმი
* ვიქტორ დიდებულიძე — ქართველი მორაგბე
* კონსტანტინე დიდებულიძე — ქართველი ინჟინერი
* მარიამ დიდებულიძე — ხელოვნების ისტორიკოსი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
დავით წყაროზია

**დავით წყაროზია**  (დაბადების თარიღი უცნობია)— ქართველი სპორტსმენი (კონტაქტური კარატე). ჭაბუკებს შორის ევროპის ჩემპიონატის ვერცხლის მედლის მფლობელი. ჩემპიონატი ჩატარდა 2015 წელს, ვარშავაში, პოლონეთში.

## ძირითადი შედეგები 
## რესურსები ინტერნეტში 
* დავით წყაროზია  — ქართული სპორტი.

კატეგორია:ქართველი კარატისტები
კატეგორია:პიროვნებები გაურკვეველი დაბადების თარიღით
ვახტანგ ახობაძე

**ვახტანგ ახობაძე** () — ქართველი სპორტსმენი (მკლავჭიდი). შეზღუდული შესაძლებლობის მქონე პირთა შორის მსოფლიო ჩემპიონატის ბრინჯაოს მედლის მფლობელი (2015, კუალა ლუმპური, მალაიზია). შშმ პირთა შორის მსოფლიო ჩემპიონატის ოქროს მედლის პრიზიორი (2015, კუალა ლუმპური, მალაიზია).

## ძირითადი შედეგები 
## რესურსები ინტერნეტში 
* ვახტანგ ახობაძე  — ქართული სპორტი. 

კატეგორია:პიროვნებები გაურკვეველი დაბადების თარიღით 
კატეგორია:ქართველი მკლავჭიდელები
ვ
ოთარ ახალაია

**ოთარ ახალაია** (დაბადების თარიღი უცნობია, ზუგდიდი) — ქართველი სამბისტი. ევროპის ჩემპიონატის ბრინჯაოს მედლის მფლობელი. ჩემპიონატი ჩატარდა 2006 წელს, ბელგრადში, სერბეთში.

## ძირითადი შედეგები 
## რესურსები ინტერნეტში 
* ოთარ ახალაია — ქართული სპორტი.

კატეგორია:ზუგდიდში დაბადებულები
კატეგორია:ქართველი სამბისტები
კატეგორია:პიროვნებები გაურკვეველი დაბადების თარიღით
ჯიმ პარსონსი

**ჯეიმზ იოზეფ პარსონსი** (; 24 მარტი, 1973) — ამერიკელი მსახიობი და პროდიუსერი. ცნობილია შელდონ კუპერის შესრულებული როლით CBS-ის სიტკომში „დიდი აფეთქების თეორია“ (2007-2019). ამ როლის შესრულებისთვის მიღებული აქვს რამდენიმე ნომინაცია, მათ შორისაა პრაიმტაიმის ემი და ოქროს გლობუსი საუკეთესო მსახიობი მამაკაცისთვის სატელევიზიო მიუზიკლში ან კომედიაში. 2018 წელს Forbes-მა მისი წლიური ანაზღაურება 26,5 მილიონ აშშ დოლარად შეაფასა და დაასახელა მსოფლიოში ყველაზე მაღალანაზღაურებად სატელევიზიო მსახიობად.

## სქოლიო
კატეგორია:ამერიკელი მსახიობები
კატეგორია:ამერიკელი პროდიუსერები
კატეგორია:დაბადებული 24 მარტი
კატეგორია:დაბადებული 1973
კატეგორია:გეი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
ზაზა ბალაშვილი

**ზაზა ბალაშვილი**  (დაბადების თარიღი უცნობია) — ქართველი სპორტსმენი (სუმო). 18 წლამდელებს შორის  მსოფლიოს ჩემპიონი და ვერცხლის მედლის მფლობელი. 21 წლამდელებს შორის ევროპის ორგზის ჩემპიონი და სამგზის ბრინჯაოს პრიზიორი. 23 წლამდელებს შორის ევროპის ჩემპიონატის ვერცხლის პრიზიორი ძუდოში, ახალგაზრდებს შორის საქართველოს ჩემპიონატის ბრინჯაოს პრიზიორი (2008, +100 კგ). ძიუდოში 23 წლამდელებს შორის საქართველოს ჩემპიონატის ბრინჯაოს პრიზიორი (2007, +100 კგ).

## ძირითადი შედეგები 
## რესურსები ინტერნეტში 
* ზაზა ბალაშვილი  — ქართული სპორტი.

კატეგორია:ქართველი სუმოისტები
კატეგორია:ქართველი ძიუდოისტები
კატეგორია:პიროვნებები გაურკვეველი დაბადების თარიღით
ლავრენტის მაღლობი

**ლავრენტის მაღლობი** () — მაღლობი კანადასა და ნაწილობრივ აშშ-ში. სამხრეთ-აღმოსავლეთით შემოზღუდულია მდინარე წმინდა ლავრენტის ხეობით, სამხრეთით — ცენტრალური ვაკეებით, სამხრეთ-დასავლეთით დიდი ვაკეებით, დასავლეთით მაკენზის დაბლობით, ჩრდილოეთით ჰუდსონის ყურის დაბლობით. ჩრდილოეთით და ჩრდილო-აღმოსავლეთით გადის ჩრდილოეთის ყინულოვან და ატლანტის ოკეანეებისაკენ. ლავრენტის მაღლობის ფართობია დაახლოებით 5 მლნ. კმ². ზედაპირი დამრეცტალღოვანია, გაბატონებული სიმაღლეებია 200–500 მ. ლავრენტის მაღლობის უმაღლესი წერტილი). ლავრენტის მაღლობი იკავებს კანადის ფარის დიდ ნაწილს; აგებულია კრისტალური ფიქლებით, გნაისებით, ამფიბოლიტებით, არქეული და გვიანპროტეროზოური ასაკის გრანიტოიდებით. ლავრენტის მაღლობი მდიდარია რკინის მადანით, ტიტანით, სპილენძით, ნიკელით, ოქროთი, ურანით და სხვა. პლეისტოცენში მთლიანად იყო დაფარული 3000 მ სიმძლავრის ყინულოვანი ფარით. რელიეფის მყინვარული ფორმები წარმოდგენილია მორენული ვაკეებით, დრუმლინების სარტყლებით, ოზური სერებით. მკვიდრი ქანების ვრცელი ფართობები ატარებენ მყინვარული დამუშავების კვალს. ყინულოვანი ფარის დნობას თან სდევდა ოკეანის ტრანსგრესია, რომელმაც მოიცვა დიდწილად ლავრენტის მაღლობის განაპირა ნაწილები. ტრანსგრესიებთან დაკავშირებულია მრავალრიცხოვანი ტბების წარმოშობა, რომლებმაც ამოავსეს მყინვარის მიერ დახვნილი ტბიური ტაფობები. სამხრეთით გვხვდება ვეებერთელა ზანდრული ვაკეები. 

ჩრდილოეთით კლიმატი სუბარქტიკულია, სამხრეთით ზომიერი, აღმოსავლეთ ნაწილში შერბილებულია ოკეანური გავლენით. ზამთარი ხანგრძლივია, აღმოსავლეთით უხვი თოვლიანობით. ზაფხული ხანმოკლეა, გრილი, დასავლეთით მშრალი, აღმოსავლეთით ხშირი წვიმებით, ნისლით, მნიშვნელოვანი ღრუბლიანობით. იანვრის საშუალო ტემპერატურა აღმოსავლეთით –12 °C-იდან ჩრდილო-დასავლეთით –30 °C-მდე, ივლისში ჩრდილოეთით 7 °C-იდან, სამხრეთით 18 °C-მდე. ატმოსფერული ნალექების წლიური რაოდენობა დასავლეთით 300 მ-იდან აღმოსავლეთით 1000 მმ-მდე. 

ლავრენტის მაღლობის ფარგლებში საყოველთაოდაა გავრცელებული მრავალწლოვანმზრალი ქანები. მდინარეთა ქსელი ხშირია, თუმცა სუსტადაა განვითარებული. დიდი მდინარეებია კოპერმაინი, ბაკი, დუბონტი, ჩერჩილი, ნელსონი, კოკსოაკი და სხვა. ბევრია ტბა, რომელთაგან უდიდესია დუბონტის ტბა, ირმის ტბა და ნიპიგონის ტბა. მდინარეები სწრაფია, ჭორომიანი; უმეტესობა ტბების დამაკავშირებელი ფშანებია. მდინარეებისათვის ნიშანდობლივია გაზაფხულის მშფოთვარე წყალდიდობა; ხე-ტყის დაცურების ხანგრძლივობაა 6–7 თვე.

ლავრენტის მაღლობს ჩრდილოეთიდან სამხრეთისაკენ ცვლიან ტუნდრის ზონები, ტყე-ტუნდრები და ტაიგა. ტუნდრის ზონისთვის დამახასიათებელია ხავს-ლიქენები და ისლი, აგრეთვე ტუნდრა-ლებიან და ჭაობიან ნიადაგზე განვითარებული ქონდარა არყის, ტირიფისა და სხვა მცენარეების ბუჩქნარი ასოციაციები. სამხრეთით გავრცელებულია დიდწილად შავი ნაძვი, ბალზამის სოჭი, თეთრი ნაძვი და ბალზამის ვერხვი. საყოველთაოდაა გაბატონებული ლარიქსი. მაღლობის სამხრეთი ნაწილი დაფარულია ხშირი ტაიგის ტიპის წიწვოვანი ტყით. მეტად მრავალფეროვანი შედგენილობა მათ აქვთ აღმოსავლეთით, სადაც კორომში ჭარბობს სხვადასხვა სახეობის ფიჭვი, კანადური ცუგა, რომლებთანაც შერეულია ნეკერჩხლის, არყისა და მთრთოლავი ვერხვის სხვადასხვა სახეობები. მაღლობის ფარგლებშია დაცული ტერიტორიები.

## ლიტერატურა
* Hamelin L. E. Nor­dicité canadienne. 2 éd. Québec, 1980;
* The state of Canada’s environment, 1996. Ottawa, 1996.

## სქოლიო
კატეგორია:კანადის მაღლობები
კატეგორია:აშშ-ის მაღლობები
დენ სტივენზი

**დენიელ ჯონათან სტივენზი** (; დ. 10 ოქტომბერი, 1982) — ინგლისელი მსახიობი. მან პირველი მნიშვნელოვანი როლი, მეთიუ კროული, შეასრულა ITV-ს დრამაში „დაუნტონის სააბატო“ (2010-2012). 2014 წელს დეივიდის როლი ითამაშა ამერიკულ თრილერში „სტუმარი“, სერ ლენსლოტი სათავგადასავლო ჟანრის ფილმში, „ღამე მუზეუმში:აკლდამის საიდუმლო“, 2017 წელს ურჩხულის/პრინცის როლი შეასრულა დისნეის ფილმში მზეთუნახავი და ურჩხული, ლორინ უილზი ბიოგრაფიულ დრამაში „მარშალი“, და ჩარლზ დიკენსი ბიოგრაფიულ დრამაში „ადამიანი, რომელმაც შობა გამოიგონა“. 2017 წლიდან 2019 წლამდე დეივიდ ჰელერის როლს ასრულებდა FX-ს სერიალში, „ლეგიონი“. 2018 წელს გადაიღეს Netflix-ის საშინელებათა-თრილერში „მოციქული“. 2022 წელს სერიალში Gaslit შეასრულა უოტერგეიტის სკანდალში ჩართული თეთრი სახლის თანამშრომლის, ჯონ დინის, როლი.

## სქოლიო
კატეგორია:ინგლისელი მსახიობები
კატეგორია:დაბადებული 10 ოქტომბერი
კატეგორია:დაბადებული 1982
კატეგორია:მსახიობები ანბანის მიხედვით
კატეგორია:ცოცხალი ადამიანები
კატეგორია:ლონდონში დაბადებულები
ზემო არტანის კოშკი

**ზემო არტანის კოშკი** —  არქიტექტურული ძეგლი თიანეთის მუნიციპალიტეტის სოფელ ზემო არტანში, მდინარე არტანულას მარცხენა ნაპირზე, ტყეში. განეკუთვნება შუა საუკუნეებს. გეგმით სწორკუთხაა. ნაგებია ნატეხი ქვით. ძლიერ დაზიანებულია. შემორჩენილია სამი სართულის სიმაღლეზე. გარედან თაღოვანი, ხოლო შიგნიდან სწორკუთხა შესასვლელი გაჭრილია I სართულის სამხრეთ-აღმოსავლეთ კედელში, მიწის დონიდან 1,3 მეტრის სიმაღლეზე II და  III სართულების სამხრეთ აღმოსავლეთ კედელში ორ-ორი სათოფურია. სართულშუა გადახურვა ხის ყოფილა. კედლებზე შემორჩენილია ძელების საყრდენი სწორკუთხა ბუდეებში. კოშკის მახლობლად სხვა ნაგებობათა ნაშთებიცაა შემორჩენილი.

## ლიტერატურა
კატეგორია:თიანეთის მუნიციპალიტეტის კოშკები
მემატლია

**მემატლია** () — ფრინველთა გვარი მემატლიასებრთა ოჯახისა. მათი სხეულის სიგრძეა 9–15 სმ, მასა 8–25 გრამი. აქვთ ოჯახისათვის დამახასიათებელი სხეულის აგებულება. ფრთები წამახვილებული ან ბლაგვია (მკვიდრი ფრინველებისათვის). ზურგი მურა-რუხია, ზოგჯერ ყავისფერი, წითური ან ცისფერი იერით, ქვედა მხარე ჩვეულებრივ მოთეთროა, მკერდი და გვერდები ზოგჯერ რუხ-მურა იერითა და მუქი გრძივი ლაქებითაა, საჭის ბუმბული ერთფეროვანია. დედალ-მამალი ერთმანეთს ჰგავს. ცნობილია 27-მდე თანამედროვე სახეობა. გავრცელებული არიან აფრიკასა და ევრაზიაში; ბინადრობენ ტყეებში, სავანებში, ეკლიან ბუჩქნარში, ბაღებსა და პარკებში, ზოგიერთი სახეობა დასახლებულ პუნქტებშიც ცხოვრობს; მთებში გვხვდება ტყის ზედა საზღვრამდე. მემატლიების უმრავლესობა მობინადრე ცხოვრებას ეწევა; ჩრდილოეთ ევრაზიის სახეობები აფრიკასა და სამხრეთ აზიაში იზამთრებენ. საქართველოში მობუდარია რუხი მემატლია (*M. striata*). იკვებებიან უმთავრესად მწერებით (ჩვეულებრივ მათ ჰაერში იჭერენ), იშვიათად ობობებით, მცირე ზომის მოლუსკებითა და წვნიანი ნაყოფებით. გალობა ხმადაბალია, რუხ მემატლიას მკვეთრი და წრიპინა ხმა აქვს. ჯამისებრ ბუდეს აშენებენ ხის და ბუჩქის ვარჯზე ან კლდის და ნაგებობების ნაპრალებსა და ნიშებში. დებენ 3–6 კვერცხს. კრუხობს დედალი, ინკუბაცია 11–15 დღე გრძელდება; 11–16 დღის ასაკში ბარტყები ბუდეს ტოვებენ, ამ დროს მომქნევი და საჭის ბუმბულები ჯერ კიდევ ზრდადაუმთავრებელია. 2 სახეობა შეტანილია ბუნების დაცვის საერთაშორისო კავშირის (IUCN) წითელ ნუსხაში.

## სქოლიო 
*
ლითაგორის ეკლესია

**ლითაგორის ეკლესია** — არქიტექტურული ძეგლი თიანეთის მუნიციპალიტეტის სოფელ ზემო არტანში ნასოფლარ ყვარის ჩრდილო-დასავლეთით, 2 კილომეტრზე, ლითაგორის ფერდობზე. განეკუთვნება გვიანდელ შუა საუკუნეებს. ეკლესია დარბაზულია,  ნაგებია დიდი ზომის ნატეხი ქვით. ეკლესიის სამხრეთი კედელი და აღმოსავლეთი კედლის ნახევარი თითქმის მთლიანად დანგრეულია, ხოლო დანარჩენი კედლები  ნაწილობრივღაა შემორჩენილი. ჩამონგრეულია კამარა და კონქი. სარკმელს გადახურვა და წირთხლები ჩამოშლილი აქვს. აფსიდის ჩრდილოეთ გვერდში პატარა სწორკუთხა ნიშია. ეკლესიის სამხრეთით, 5 მეტრზე, კოშკის ნანგრევებია.

ეკლესიას და კოშკს შემოვლებული აქვს ნატეხი ქვით ნაგები, თითქმის წრიული მოხაზულობის გალავანი, რომელსაც კედლები 0,5 მეტრის სიმაღლეზეა აქვს შემორჩენილი. გალავნის სამხრეთ ნაწილში შემორჩენილია სწორკუთხა შესასვლელი, რომელსაც დიდი ზომის ქვა ხურავს. გალავნის გარეთ ნაგებობათა ნაშთებია.

## ლიტერატურა
კატეგორია:თიანეთის მუნიციპალიტეტის ტაძრები
ზემო არტანის ლაშარის ხატი

**ზემო არტანის ლაშარის ხატი** — საკულტო ძეგლი თიანეთის მუნიციპალიტეტის სოფელ ზემო არტანში ნასოფლარ ღორღას ჩრდილოეთით 2 კილომეტრზე, მდინარე ხატისხევის მარცხენა ნაპირზე. აგებულია XIX საუკუნის დასასრულს. ხატი შედგება პატარა ოთხწახნაგა  ნიშასა და სამრეკლოსგან, რომლებსაც ირგვლივ რიყის ქვის ყორე ევლება.

ნიში ეზოს ჩრდილო-აღმოსავლეთ ნაწილში დგას. ნაგებია ნატეხი ქვით. აღმოსავლეთისა და დასავლეთის წახნაგებში პატარა სასანთლე თახჩები აქვს. გადახურულია თუნუქის ცალფერდა სახურავით.

სამეკლოს გეგმით თითქმის კვადრატულია. ნაგებია აგურითა და ნატეხი ქვით. მაღალ ოთხკუთხა პოსტამენტზე დგას ნახევარწრიული თაღებით დაკავშირებული ოთხი კუთხა ბურჯი. თაღებზე  ნახევარსფეროსებრი გუმბათია დაყრდნობილი. გუმბათი გადახურულია პირამიდული ფორმის თუნუქის სახურავით, რომელსაც წვერზე რკინის ჯვარი ადგას. გუმბათში სპილენძის ორი დიდი და ერთი მომცრო ზარი კიდია. პოსტამენტს დასავლეთიდან მიდგმული აქვს ქვის კიბე.

## ლიტერატურა
კატეგორია:თიანეთის მუნიციპალიტეტის არქიტექტურული ძეგლები
ზემო არტანის სამაროვანი

**ზემო არტანის  სამაროვანი** —  არქეოლოგიური ძეგლი თიანეთის მუნიციპალიტეტის სოფელ ზემო არტაანში ნასოფლარ სოფლიონის განაპირას, ჩრდილოეთით, მთის ფერდობზე. განეკუთვენბა შუა საუკუნეებს. სამანქანო გზის ჭრილში ჩანს რამდენიმე სამარხი ნატეხი ქვით შეგდენილი ქვისსამარხები, რომლებიც დამხრობილია აღმოსავლეთიდან დასავლეთისკენ. მიცვალებული დაკრძალულია ზურგზე გაშოტილი, თავით დასავლეთისკენ. ერთი ქვისსამარხის დასავლეთ ნაწილში აღმოჩნდა რამდენიმე თავის ქალა როგორც ჩანს, სამარხების ნაწილი საოჯახოა. 

## ლიტერატურა
კატეგორია:თიანეთის მუნიციპალიტეტის არქეოლოგიური ძეგლები
ზემო არტანის მთავარანგელოზთა ეკლესია

**ზემო არტანის მთავარანგელოზთა ეკლესია** —  არქიტექტურული ძეგლი თიანეთის მუნიციპალიტეტის სოფელ ზემო არტანში სასაფლაოზე. განეკუთვნება XVIII საუკუნეს. ეკლესია დარბაზულია, ნაგებია რიყის ქვითა და აგურით. შიგნიდან და გარედან შელესილი და შეთეთრებულია. სწორკუთხა შესასვლელები დასავლეთ და ჩრდილოეთ კედლებშია. ორივე შესასვლელის ღიობი შიგნითკენ თანდათან ფართოვდება და ბრტყელი თაღითაა გადახურული, ხოლო გარედან მორთულია აგურით ნაწყობი არქივოლტით, ეკლესიის აღმოსავლეთ-დასავლეთის მიმართულებით ოდნავ წაგრძელებული დარბაზი აღმოსავლეთით დასრულებულია ნახევარწრიული აფსიდით, რომელიც დარბაზისგან გამოყოფილია ორი განიერი პილასტრითა და მათზე დაყრდნობილი შეისრული საბჯნი თაღით. 

აფსიდის ღერძზე გაჭრილია ფართო და მაღალი თაღოვანი სარკმელი, რომლის ორივე მხარეს, ერთმანეთის სიმეტრიულად, განლაგებულია თითო-თითო პატარა და მოზრდილი შეისრულთაღოვანი ნიში. თითო თაღოვანი სარკმელი სამხრეთ-დასავლეთ და ჩრდილოეთ კედლებშია. ეკლესიის ოთხივე ფასადზე აგურის წყობის შეღრმავებით თითო  მაღალი ჯვარია გამოსახული. ეკლესიის დასავლეთ კედელზე  მაღალი ოთხკუთხა სარკმელია მიშენებული, რომელსაც შიგნიდან გუმბათი ხოლო გარედან პირამიდული ფორმის სახურავი ხურავს.

## ლიტერატურა
კატეგორია:თიანეთის მუნიციპალიტეტის ტაძრები
კატეგორია:XVIII საუკუნის ეკლესიები
ფრანჩესკო ქუეროლო

**ფრანჩესკო ქუეროლო** (1704-1762)  იტალიელი მოქანდაკე, წარმოშობით გენუადან. აქტიურად მოღვაწეობდა რომსა და ნეაპოლში  როკოკოს პერიოდში. 

რომში ის მოღვაწეობდა ჯუზეპე რუსკონთან ერთად. აქ მან შექმნა წმინდა ჩარლზ ბორომეოსა და წმინდა ბერნარდის ქანდაკებები წმინდა  მარია მაჯორეს  ტაძრის ფასადზე, ასევე,  შვედეთის დედოფალ ქრისტინას ბიუსტი (1740 წ.), *შემოდგომის* ქანდაკება ტრევის შადრევანში (1749 წ.) და ჰერცოგინია  გრილოს სამარხი სანტ ანდრეა დელლე ფრატეს მონასტერში (1752). 

1752 წლის შემდეგ იგი მოღვაწეობდა  ცნობილ ნეაპოლიტანურ სანსევეროს კაპელას დეკორაციაში. 

## ცნობილი ნამუშევრები 
მინი|427x427პქ| *ილ დისინგანო*
*მოტყუება* ( *Il Disinganno* ). შეიქმნა 1752-1759 წლებში. მასზე გამოსახულია მეთევზე, რომელიც ანგელოზმა გაათავისუფლა ბადიდან. შედევრი გამოკვეთილია მარმარილოს ნაჭრიდან და მისი ნახვა შეგიძლიათ ნეაპოლის კაპელა სანსევეროს სამლოცველოში . ზოგიერთი ფიქრობდა, რომ ამბიციური პროექტის დასრულება შეუძლებელი იყო. მხოლოდ ფრანჩესკო დათანხმდა ამის მცდელობას.  

## ცნობები 
## გარე ბმულები 
* 
კატეგორია:გარდაცვლილი 1762
კატეგორია:დაბადებული 1704
კატეგორია:იტალიელი მოქანდაკეები
ხატის ბეღელი

**ხატის ბეღელი** — საკულტო ძეგლი თიანეთის მუნიციპალიტეტის სოფელ ზემო არტანში აონისხევის სათავესთან. განეკუთვნება გვიანდელ შუა საუკუნეებს. ბეღელი ანგებია ფიქლის მშრალი წყობით. აღმოსავლეთ კედელში სწორკუთხა შესასვლელია გაჭრილი. ჩრდილო-დასავლეთ და სამხრეთ კედლებს ვიწრო თარო გასდევს. გადახურვა გვირგვიროვანია. სახურავი ფიქალის თხელი  ფილებითაა შედგენილი.  იგი საფეხუროვანია და წაკვეთილი პირამიდის ფორმა აქვს. შენობის ჩრდილოეთით ათიოდე მეტრის მანძილზე რამდენიმე ნაგებობის ნაშთია.

## ლიტერატურა
კატეგორია:თიანეთის მუნიციპალიტეტის არქიტექტურული ძეგლები
ზემო ნაქალაქარის პირველი ეკლესია

**ზემო ნაქალაქარის პირველი ეკლესია** — არქიტექტურული ძეგლი თიანეთის მუნიციპალიტეტის სოფელ ზემო ნაქალაქარში 2,5 კილომეტრზე, ტყიან მთაზე, მაყვლიანებში. განეკუთვნება გვიანდელ შუა საუკუნეებს. ნაგებია რიყის ქვით. ძლიერ დაზიანებულია. შემორჩენილია ნახევარწრიული შვერილი აფსიდის ნაწილი და ჩრდილოეთ კედელი, აფსიდის შემორჩეილ კედელში სარკმელი და მისი ორივე მხარეს მოწყობილი თითო პატარა სწორკუთხა ნიშია. ნაგებობის სიგრძეა 7,8 მეტრი სიგანის დადგენა არ ხერხდება.

## ლიტერატურა
კატეგორია:თიანეთის მუნიციპალიტეტის ტაძრები
ზემო არტანის საზარე და ბეღელი

**ზემო არტანის საზარე და ბეღელი** —  საკულტო ძეგლი თიანეთის მუნიციპალიტეტის სოფელ ზემო არტანში ნასოფლარ ხატხეურას მიდამოებში, მდინარე ხატხეურას მარჯვენა ნაპირზე, ტყეში. ორივე ნაგებობა განეკუთვენბა გვიანდელ შუა საუკუნეებს. 

საზარე ნაგებია ფიქლით. ოთხ, ზემოთკენ მკვეთრად შევიწროვებულ მრგვალ  სვეტზე გადებულ სქელ ფიცრებზე, დაშენებულია დაბალი, ოთხწახნაგა ნაგებობა, რომლის ოთხივე კედელში თითო სარკმელია გაჭრილი. სვეტებს ბრტყელი კვადრატული ბაზისები აქვთ და მარტივი კაპიტელებითაა დასრულებული. საზარე ფიქლით ნაწყობი სახურავითაა გადახურული, რომელსაც საფეხუროვანი პირამიდის ფორმა აქვს.

ბეღელი გეგმით კვადრატული, ფიქლით ნაწყობი შენობაა. მის აღმოსავლეთ კედელში სწორკუთხა შესასვლელია გაჭილი. ნაგებობა შიგნიდან ფიქლის ფილებით გვირგვინითაა გადახურული, გარედან საფეხუროანი პირამიდის ფორმის სახურავით.

## ლიტერატურა
კატეგორია:თიანეთის მუნიციპალიტეტის არქიტექტურული ძეგლები
საიმონ ჰელბერგი

**საიმონ მაქსველ ჰელბერგი** (; დ. 9 დეკემბერი, 1980) — ამერიკელი მსახიობი, კომიკოსი და მუსიკოსი. ცნობილია ჰოვარდ უოლოვითზის შესრულებული როლით, ამერიკულ სატელევიზიო სიტკომში „დიდი აფეთქების თეორია“ (2007-2019). 2016 წელს, კოსმე მაკმუნის როლი მოირგო ბიოგრაფიულ დრამაში, „ფლორენს ფოსტერ ჯენკინსი“, ამ როლის შესრულებით მან მოიგო ოქროს გლობუსი საუკეთესო მსახიობი კაცისთვის მეორეხარისხოვან როლში. 

გარდა ამისა, საიმონს მონაწილეობა მიღებული აქვს ამერიკულ კომედიურ სერიალში, „MADtv“. ასევე ცნობილია მოისტის როლის შესრულებით, ჯოს უიდონის ვებ მინისერიალში „Dr. Horrible's Sing-Along Blog“. მას მონაწილეობა მიღებული აქვს რამდენიმე ფილმში, მათ შორისაა: „ძველებურები“ (2003), „ძილი ნებისა და იღლბალს გისურვებ“ (2005), „დიუ კოქსის ისტორია“ (2007), „სერიოზული ადამიანი“ (2009) და სხვა. 

## სქოლიო
კატეგორია:ამერიკელი მსახიობები
კატეგორია:ამერიკელი კომიკოსები
კატეგორია:ამერიკელი მუსიკოსები
კატეგორია:დაბადებული 10 დეკემბერი
კატეგორია:დაბადებული 1980
კატეგორია:მსახიობები ანბანის მიხედვით
კატეგორია:ცოცხალი ადამიანები
ჯონი გალეკი

**ჯონ მარკ გალეკი** (; დ. 30 აპრილი, 1975) — ამერიკელი მსახიობი. ცნობილია ლეონარდ ჰოპსტედერის შესრულებული როლით CBS-ის სიტკომში „დიდი აფეთქების თეორია“ (2007-2019), და დეივიდ ჰიელის როლით ამერიკულ სიტკომში „Roseanne“ (1992-1997, 2018). მონაწილეობა მიღებული აქვს რამდენიმე ფილმში, მათ შორისაა: ამერიკული კომედია „საშობაო არდადეგები“ (1989), ფანტაზიური დრამა „სანტას ირემი“ (1989), კრიმინალური თრილერი „თვითმკვლელი მეფეები“ (1997), „მე ვიცი რა ჩაიდინეთ წინა ზაფხულში“ (1997), 2011 წლის ამერიკული სამეცნიერო ფანტასტიკა „დრო“ და საშინელებათა ჟანრის ფილმი „ზარები“ (2017). 

გალეკი იყო ერთ-ერთი ყველაზე მაღალი ანაზღაურების მქონე სატელევიზიო მსახიობი. 2018 წელს Forbes-მა მისი წლიური ანაზღაურება 25 მილიონ აშშ დოლარად შეაფასა და დაასახელა მსოფლიოში მეორე ყველაზე მაღალი ანაზღაურების მქონე სატელევიზიო მსახიობად.

## სქოლიო
კატეგორია:დაბადებული 30 აპრილი
კატეგორია:დაბადებული 1975
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი ტელემსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები
ნიკოლოზ ხუდადოვი

**ნიკოლოზ (ნიკო) ალექსის ძე ხუდადოვი** (დ. 1850, გორი — გ. 17 იანვარი, 1907, თბილისი) — ქართველი ექიმი, პუბლიცისტი და საზოგადო მოღვაწე.

დაიბადა ქალაქ გორში, სომხური წარმოშობის ოჯახში. თბილისის I გიმნაზიის დამთავრების შემდეგ (1870) პეტერბურგის საგზაო მიმოსვლის ინსტიტუტში სწავლობდა, მალევე პეტერბურგის სამედიცინო-ქირურგიულ აკადემიაში გადავიდა, რომელიც 1876 წელს დაასრულა. სერბეთ-ოსმალეთის ომის დროს (1876-1878) ექიმად მსახურობდა სერბეთში გაგზავნილ რუსულ სანიტარულ რაზმში, შემდეგ ალექსანდროპოლის 161-ე ქვეით პოლკში. სტაჟირებისთვის მივლენილი იყო გერმანიასა და შვეიცარიაში. სტუდენტობის პერიოდში ახლოს იყო ქართულ ხალხოსნურ-რევოლუციურ წრესთან, კავშირი ჰქონდა ივანე ჯაბადართან, რის გამოც პოლიციის მეთვალყურეობის ქვეშ იმყოფებოდა.

საქართველოში დაბრუნების შემდეგ აქტიურად იყო ჩართული სამედიცინო და საზოგადოებრივ საქმიანობაში. იყო ქართველთა შორის წერა-კითხვის გამავრცელებელი საზოგადოების წევრი (1881 წლიდან), სხვადასხვა საკითხზე აქვეყნებდა პუბლიცისტურ წერილებს ქართულ პრესაში (მათ შორისაა პოლემიკა ილია ჭავჭავაძესთან ადგილობრივი თვითმმართველობის მოწყობისა და საგლეხო რეფორმის ნაკლოვანებების შესახებ). 1880-იანი წლების ბოლოს ექიმად მუშაობდა ხევსურეთში და ამ კუთხის შესახებ ეთნოგრაფიული ნაშრომი გამოაქვეყნა რუსულ ენაზე (1890). 1890 წელს ხელმძღვანელობასთან უთანხმოების გამო გარიცხეს თბილისის საიმპერატორო სამკურნალო საზოგადოებიდან. 1890-იან წლებში აირჩიეს თბილისის საქალაქო საკრებულოს ხმოსან წევრად. 1900-იან წლებში იყო ქალაქის რკინიგზის სახელოსნოთა საავადმყოფოს მთავარი ექიმი. აქტიურად მონაწილეობდა 1904-1905 წლების რევოლუციურ მოძრაობაში. ქალაქის ღარიბი მოსახლეობისთვის უსასყიდლოდ ატარებდა კონსულტაციებს, საჯარო ლექციებს, ხელს უწყობდა უფასო სასადილოებისა და სამკითხველოების, მუშებისთვის საკვირაო სკოლების დაარსებას. 1893 წელს თბილისის განაპირას, ნაძალადევის ტერიტორიაზე სახაზინო მიწაზე გააშენა ტყე-პარკი, რომელიც მის სახელს ატარებს. გარდაიცვალა 1907 წლის იანვარში თბილისში „შავრაზმელთა“ რუსული ექსტრემისტული დაჯგუფების წევრების თავდასხმის შედეგად მიღებული ჭრილობებისგან. დაკრძალეს ვერის ძველ სასაფლაოზე. ჰყავდა მეუღლე ანა ვლადიმირის ასული ტიზენჰაუზენი და სამი შვილი — მარიამი, ვლადიმერი და ალექსანდრე. ნიკოლოზ ხუდადოვის და — სოფიო ცოლად ჰყავდა მწერალ ნიკო ლომოურს.

## ლიტერატურა
* ნიკო ხუდადოვი : [ექიმი-კურორტოლოგი და საზოგადო მოღვაწე საქართველოში] / ალ. სიგუა // საქართველოს ბუნება. - , 1967. - N12. - გვ.22-23;
* Худадов Николай Алексеевич // Деятели революционного движения в России : в 5 т. / под ред. Ф. Я. Кона и др. — М. : Всесоюзное общество политических каторжан и ссыльнопоселенцев, 1927—1934. — Т. II, вып. IV. — Стб. 1891.

## რესურსები ინტერნეტში
* ქშწკ გამავრცელებელი საზოგადოების პროსოპოგრაფიულ მონაცემთა ბაზა (თბილისი, 2017). ილიას სახელმწიფო უნივერსიტეტის ლინგვისტურ კვლევათა ინსტიტუტი. პირი 8143 https://society.iliauni.edu.ge/persons/article/8143; წვდომის თარიღი: 2020-07-05.

## სქოლიო
კატეგორია:დაბადებული 1850
კატეგორია:გარდაცვლილი 17 იანვარი
კატეგორია:გარდაცვლილი 1907
კატეგორია:ქართველი ექიმები
კატეგორია:ქართველი ქველმოქმედები
კატეგორია:ქართველი პუბლიცისტები
კატეგორია:ქართველთა შორის წერა-კითხვის გამავრცელებელი საზოგადოების წევრები
კატეგორია:გორში დაბადებულები
კატეგორია:ვერის სასაფლაოზე დაკრძალულები
მექსიკისპირა დაბლობი

**მექსიკისპირა დაბლობი** () — დაბლობი ჩრდილოეთ ამერიკაში, აშშ-სა და მექსიკაში. ეკვრის მექსიკის ყურეს, ჩრდილო-აღმოსავლეთით გადადის ატლანტისპირა დაბლობში. გადაჭიმულია მექსიკის ყურის გასწვრივ. სიგანე 350 კმ. სიმაღლე 150 მ-მდე. აგებულია 6000–10000 მ სისქის ზღვიური დანალექი ქანებით, რომლებიც შეიცავენ ნავთობისა და საწვავი აირის დიდ მარაგს. ზედაპირი თანდათანობით მაღლდება სამხრეთიდან ჩრდილოეთისაკენ და წარმოიქმნება რამდენიმე პარალელური კუესტური სერი. დაბლობს კვეთენ დიდი მდინარეები: მისისიპი, ალაბამა, ბრაზოსი და რიო-გრანდე.

## სქოლიო
კატეგორია:აშშ-ის დაბლობები
კატეგორია:მექსიკის დაბლობები
ბილ პაქსტონი

**უილიამ პაქსტონი** (; დ. 17 მაისი, 1955 — გ. 25 თებერვალი, 2017) — ამერიკელი მსახიობი და რეჟისორი. მონაწილეობა მიღებული აქვს ისეთ ფილმებში, როგორიცაა: „ტერმინატორი“ (1984), „კომანდო“ (1985), „უცნაური მეცნიერება“ (1985), „უცხოპლანეტელები“ (1986), „წყვდიადში“ (1987), „მტაცებელი 2“ (1990), „თომბსთოუნი“ (1993), „მართალი ტყუილები“ (1994), „აპოლო 13“ (1995), „ქარბორბალა“ (1996), „ტიტანიკი“ (1997), „U-571” (2000) და სხვა. იგი ასევე გადაღებულია HBO-ს დრამატულ სერიაში, „დიდი სიყვარული“ (2006-2011), ამ სერიალში მონაწილეობის დროს მან სამჯერ აიღო ოქროს გლობუსი.  ისტორიულ მინისერიალში „ჰეტფილდი და მაკკოი“-ში შესრულებული რენდოლფ მაკკოის როლით, იგი ნომირდა პრაიმტაიმ ემიზე და კინომსახიობთა გილდიის ჯილდზე. ბოლო ფილმი რომელშიც პაქსტონმა მონაწილეობა მიიღო არის ამერიკული თრილერი „წრე“ (2017), რომელიც მისი გარდაცვალებიდან ორი თვის შემდეგ გამოვიდა.

## რესურსები ინტერნეტში
*ბილ პაქსტონი
*ბილ პაქსტონის ბიოგრაფია

## სქოლიო
კატეგორია:ამერიკელი მსახიობები
კატეგორია:ამერიკელი რეჟისორები
კატეგორია:დაბადებული 17 მაისი
კატეგორია:დაბადებული 1955
კატეგორია:გარდაცვლილი 25 თებერვალი
კატეგორია:გარდაცვლილი 2017
კატეგორია:მსახიობები ანბანის მიხედვით
თენგიზ ბასტოიანი

**თენგიზ ბასტოიანი** (დაბადების თარიღი უცნობია, თბილისი) — ქართველი სპორტსმენი (კონტაქტური კარატე). ევროპის ჩემპიონატის (კიოკუშინკაი კარატეში) ვერცხლის მედლის მფლობელი (2015, ვარშავა, პოლონეთი). ევროპის ჩემპიონატის (კიოკუშინკაი კარატეში) ბრინჯაოს მედლის პრიზიორი (2017, როსკილე, დანია).

## ძირითადი შედეგები 
## რესურსები ინტერნეტში 
* თენგიზ ბასტოიანი  — ქართული სპორტი.

კატეგორია:თბილისში დაბადებულები
კატეგორია:ქართველი კარატისტები
კატეგორია:პიროვნებები გაურკვეველი დაბადების თარიღით
სტივ კარელი

**სტივენ ჯონ კარელი** (; დ. 16 აგვისტო, 1962) — ამერიკელი მსახიობი, კომიკოსი, პროდიუსერი, მწერალი და რეჟისორი. ცნობილია მაიკლ სკოტის შესრულებული როლით, NBC-ს სიტკომში „ოფისი“ (2005-2013), სადაც ამავდროულად მუშაობდა პროდიუსერად, მწერლად და რეჟისორად. 

1999 წლიდან 2005 წლამდე იყო „ყოველდღიური შოუს“ კორესპონდენტი. მონაწილეობა მიღებული აქვს რამდენიმე ფილმში, მათ შორისაა: ამერიკული კომედიური ფილმი „ტელეწამყვანი: ლეგენდა რონ ბურგუნდიზე“ (2004) კომედია „40 წლის ვაჟიშვილი“ (2005), ამერიკული ფანტაზია „ყოვლისშემძლე ევანი“ (2007), „დაძაბე გონება“ (2008), რომანტიკული კომედია „სულელი, უაზრო, სიყვარული“ (2011), კომედია „საოცარი ბარტ უანდერსტონი“ და „გზა, გზა შინისაკენ“ (2013). 2016 წელს, მეუღლესთან ნენსი კარელთან ერთად მონაწილეობა მიიღო TBS-ს კომედიური სერიალის, „ენჯი ტრაიბეკას“ შექმნაში. 

ჟურნალმა life-მა სტივი დაასახელა როგორც „ამერიკის უმხიარულესი ადამიანი“. მოგებული აქვს ოქროს გლობუსი საუკეთესო მსახიობი მამაკაცისთვის სატელევიზიო მიუზიკლში ან კომედიაში.

## რესურსები ინტერნეტში
*სტივ კარელის ბიოგრაფია 
*სტივ კარელი

## სქოლიო
კატეგორია:დაბადებული 16 აგვისტო
კატეგორია:დაბადებული 1962
კატეგორია:XX საუკუნის ამერიკელი კომიკოსები
კატეგორია:XXI საუკუნის ამერიკელი კომიკოსები
კატეგორია:XX საუკუნის ამერიკელი მამაკაცი მსახიობები
კატეგორია:XXI საუკუნის ამერიკელი მამაკაცი მსახიობები
კატეგორია:ამერიკელი მამაკაცი კომიკოსები
კატეგორია:ამერიკელი მამაკაცი კინომსახიობები
კატეგორია:ამერიკელი მამაკაცი სცენარისტები
კატეგორია:ამერიკელი მამაკაცი ტელემსახიობები
კატეგორია:ამერიკელი მამაკაცი გამხმოვანებლები
კატეგორია:გერმანელი ამერიკელები
კატეგორია:იტალო-ამერიკელები
კატეგორია:ამერიკელი ტელერეჟისორები
კატეგორია:ამერიკელი ტელესცენარისტები
კატეგორია:ამერიკის სცენარისტთა გილდიის ჯილდოს მფლობელები
კატეგორია:მსახიობები ანბანის მიხედვით
კატეგორია:ცოცხალი ადამიანები
აკაკი ბრეგაძე

**აკაკი ბრეგაძე** (დ. 2 ივლისი, 1928, სოფელი ცუცხვათი, ტყიბულის რაიონი) — ქართველი ისტორიკოსი, მეცნიერი, პოლიტიკოსი.

1959 წელს დაამთავრა თბილისის ალექსანდრე პუშკინის სახელობის პედადოგიური ინსტიტუტის ისტორიის ფაკულტეტი.

1967-2006 წლებში ეწეოდა პარტიულ-სამეურნეო საქმიანობას. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი: „საქართველოს მშრომელთა სოციალისტური პარტია“. სამანდატო, დეპუტატის ეთიკისა და პრივილეგიების კომისიის თავმჯდომარის მოადგილე. მრავალი სამეცნიერო ნაშრომისა და მონოგრაფიის ავტორი. ისტორიის მეცნიერებათა დოქტორი.

## რესურსები ინტერნეტში
*აკაკი ბრეგაძე   — საქართველოს პარლამენტის ოფიციალური საიტი

 

კატეგორია:დაბადებული 2 ივლისი
კატეგორია:დაბადებული 1928
კატეგორია:საქართველოს III მოწვევის პარლამენტის წევრები
ლაშა ბეგიაშვილი

**ლაშა ბეგიაშვილი** (დ. უცნობია) — ქართველი სპორტსმენი (მკლავჭიდი). შეზღუდული შესაძლებლობის მქონე პირთა შორის მსოფლიო ჩემპიონატის ვერცხლის მედლის მფლობელი (2016, ბლაგოევგრადი, ბულგარეთი).  შშმ პირთა შორის ევროპის ჩემპიონატის ბრინჯაოს მედლის პრიზიორი (2017, კატოვიცე, პოლონეთი). 

## ძირითადი შედეგები 
## რესურსები ინტერნეტში 
* ლაშა ბეგიაშვილი — ქართული სპორტი.

კატეგორია:პიროვნებები გაურკვეველი დაბადების თარიღით 
კატეგორია:ქართველი მკლავჭიდელები
ნუკრი ქანდარია

**ნუკრი ქანდარია** (დაბადების თარიღი უცნობია) — ქართველი სპორტსმენი (მკლავჭიდი). შეზღუდული შესაძლებლობების მქონე პირთა შორის მსოფლიო ჩემპიონატის ბრინჯაოს მედლის მფლობელი. ჩემპიონატი ჩატარდა 2018 წელს, ანთალიაში, თურქეთში.

## ძირითადი შედეგები 
## რესურსები ინტერნეტში 
* ნუკრი ქანდარია  — ქართული სპორტი. 

კატეგორია:ქართველი მკლავჭიდელები
კატეგორია:პიროვნებები გაურკვეველი დაბადების თარიღით
ლევან ბერბერაშვილი

**ლევან ბერბერაშვილი** (დაბადების თარიღი უცნობია, თიანეთი) — ქართველი სამბისტი. ევროპის ჩემპიონატის ბრინჯაოს მედლის მფლობელი (2019, ხიხონი, ესპანეთი).  ევროპის ჩემპიონატის ბრინჯაოს მედლის პრიზიორი (2017, მინსკი, ბელარუსი).

## ძირითადი შედეგები 
## რესურსები ინტერნეტში 
* ლევან ბერბერაშვილი — ქართული სპორტი.

კატეგორია:თიანეთის მუნიციპალიტეტში დაბადებულები
კატეგორია:ქართველი სამბისტები
კატეგორია:პიროვნებები გაურკვეველი დაბადების თარიღით
თენგიზ გაზდელიანი (მრავალმნიშვნელოვანი)

**თენგიზ გაზდელიანი** შეიძლება აღნიშნავდეს:

*თენგიზ გაზდელიანი — სპორტსმენი
*თენგიზ გაზდელიანი —  ექიმი, თანამდებობის პირი, მეცნიერი, პოლიტიკოსი
ვასილ ბუზალაძე

**ვასილ ბუზალაძე** (დ. 14 თებერვალი, 1951, ქარელი)  — ქართველი ინჟინერი, პოლიტიკოსი. 

1973 წელს დაამთავრა საქართველოს პოლიტექნიკური ინსტიტუტის სატრანსპორტო ფაკულტეტი. 1975-1985 წლებში იყო სხვადასხვა დაწესებულებების ინჟინერი, მთავარი ინჟინერი.   1992-1995 წლებში იყო საქართველოს მე-3 მოწვევის პარლამენტის წევრი (ქარელის მაჟორიტარი), საქართველოს სახალხოფრონტი. თავდაცვისა და უშიშროების, ხელისუფლებისა და მმართველობის ცენტრალურ და ადგილობრივ ორგანოთა რეფორმების კომისიის წევრი. 

## რესურსები ინტერნეტში
*ვასილ ბუზალაძე   — საქართველოს პარლამენტის ოფიციალური საიტი

 

კატეგორია:დაბადებული 14 თებერვალი
კატეგორია:დაბადებული 1951
კატეგორია:საქართველოს III მოწვევის პარლამენტის წევრები
ატლანტისპირა დაბლობი

**ატლანტისპირა დაბლობი** () — დაბლობი ჩრდილოეთ ამერიკაში, აშშ-ში. გადაჭიმულია ატლანტის ოკეანის სანაპიროს გასწვრივ, ნიუ-იორკის ღია ყურიდან ფლორიდის ნახევარკუნძულის კიდემდე 3500 კმ-ზე. სიგანე 30-იდან 350 კმ-მდე. აგებულია ძირითადად ანთროპოგენური ზღვიური ნალექებით — კირქვებით, ქვიშაქევბით, ქვიშებითა და თიხებით, რომელთა საერთო სიმძლავრეა 1000 მ.

ზედაპირი ბრტყელია. სიმაღლე 100 მ-მდე. ჩრდილოეთით მდებარე სანაპირო დანაწევრებულია ღრმად შეჭრილი დელავერისა და ჩესაპიკის ყურეებით, სამხრეთით — ლაგუნური და მარშული ტიპის ნაპირებია. მკვეთრადაა გამოხატული ზღვიური ტერასები, რომლებიც გადაკვეთილია მდინარეთა ფართო დაჭაობებული ჭალებით.

სანაპიროს დიდი ნაწილის გასწვრივ გადის გოლფსტრიმის თბილი დინება. კლიმატი სუბტროპიკულია, მუსონური ტიპის, ფლორიდის სამხრეთით ტროპიკული. ზამთარი თბილია, წვიმიანი. ფლორიდის სამხრეთით მშრალი; იანვრის საშუალო ტემპერატურაა 0-იდან 20 °C-მდე, მაგრამ თითქმის საყოველთაოდ იცის წაყინვები. ზაფხული ცხელია, ნოტიო; ივლისის საშუალო ტემპერატურაა 22–28 °C. ატმოსფერული ნალექების წლიური რაოდენობა 1000–1400 მმ.

ატლანტისპირა დაბლობის ბუნებრივი მცენარეულობა წარმოდგენილია ფიჭვითა და ფიჭვნარ-მუხნარით; დაჭაობებულ მონაკვეთებზეა ურთხელისა და ჭაობის კვიპაროსისგან შემდგარი ტყე. ფლორიდის სამხრეთით პალმის, ფიკუსისა და სხვა ტროპიკული ხეებისაგან შემდგარი ტყეა. ნაპირებთან მანგროვიანებია. გაუტყეურებულ ადგილებზე ბამბისა და თამბაქოს ნათესებია; განვითარებულია მებოსტნეობა და მეხილეობა. ატლანტისპირა დაბლობი მჭიდროდაა დასახლებული. დიდი ქალაქებია ნიუ-იორკი, ფილადელფია, ბალტიმორი, ვაშინგტონი და სხვა.

## სქოლიო
კატეგორია:აშშ-ის დაბლობები
თენგიზ გაზდელიანი

**თენგიზ გაზდელიანი** (დ. 12 იანვარი, 1946, ლენტეხი — გ. 2 დეკემბერი, 2007) — ქართველი ექიმი, თანამდებობის პირი, მეცნიერი, პოლიტიკოსი.

1971 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1971-1991 წლებში ეწეოდა სამედიცინო საქმიანობას. 1971-1973 წლებში იყო რუსთავის სპორტული დისპანსერის ექიმ-თერაპევტი, ხოლო 1973-1974 წლებში თბილისის სპორტული დისპანსერის ექიმ-თერაპევტი. 1974-1975 წლებში იყო მეოთხე დერმატო-ვენეროლოგიური დისპანსერის განყოფილების გამგე. 1975-1978 წლებში № 6 ანალოგიური დისპანსერის მთავარი ექიმი. 1978-1979 წლებში იყო №10 მოზრდილთა პოლიკნინიკის მთავარი ექიმი. 1979-1983 წლებში იყო № 2 საავადმყოფოს მთავარი ექიმი. 1983-1990 წლებში იყო საბურთალოს რაიონის მთავარი ექიმი. 1990-1992 წლებში იყო ქ. თბილისის მთავარი სანიტარული ექიმი. 1992-1994 წლებში იყო საქართველოს მე-3 მოწვევის პარლამენტის წევრი (ლენტეხის მაჟორიტარი), ჯანმრთელობის დაცვის კომისიის თავმჯდომარე. 1994-1999 წლებში იყო საქართველოს რესპუბლიკის სოციალური დაცვის, შრომისა და დასაქმების მინისტრი. 1999-2004 წლებში იყო საქართველოს მე-5 მოწვევის პარლამენტის წევრი (ლენტეხის მაჟორიტარი), საარჩევნო ბლოკი „საქართველოს მოქალაქეთა კავშირი“. მთიანი რეგიონებისა და განსახლების კომიტეტის თავმჯდომარე (1999-2004). წლების მანძილზე იყო თბილისის „ქარიშხალას“ ხელბურთელთა გუნდის ერთ-ერთი წამყვანი წევრი. გუნდთან ერთად რამდენჯერმე მოიპოვა საკავშირო ჩემპიონატის მედლები და სხვა ჯილდოები. საქართველოს ხელბურთის ფედერაციის პრეზიდენტი. მიღებული აქვს უმაღლესი ექიმ-ორგანიზატორის წოდება.

## რესურსები ინტერნეტში
*თენგიზ გაზდელიანი — საქართველოს პარლამენტის ოფიციალური საიტი

*თენგიზ გაზდელიანი — თანამდებობის პირთა ქონებრივი და საფინანსო მდგომარეობის საინფორმაციო ცნობა 

 

კატეგორია:დაბადებული 12 იანვარი
კატეგორია:დაბადებული 1946
კატეგორია:გარდაცვლილი 2 დეკემბერი
კატეგორია:გარდაცვლილი 2007
კატეგორია:საქართველოს III მოწვევის პარლამენტის წევრები
კატეგორია:საქართველოს V მოწვევის პარლამენტის წევრები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კრისტიან ეიკმანი

**კრისტიან ეიკმანი** (; დ. 11 აგვისტო, 1858, ნეიკერკი, ნიდერლანდები, — გ. 5 ნოემბერი, 1930, უტრეხტი) — ნიდერლანდელი ექიმი და პათოლოგი. მან დაადგინა, რომ დაავადება ბერი-ბერის მიზეზი არასათანადო კვება იყო, რასაც ვიტამინების აღმოჩენა მოჰყვა. 1929 წელს ფრედერიკ ჰოპკინზთან ერთად მიენიჭა ნობელის პრემია ფიზიოლოგიასა და მედიცინაში.

## ბიოგრაფია
დაამთავრა ამსტერდამის უნივერსიტეტის სამედიცინო ფაკულტეტი (1883). სამედიცინო ოფიცრად მსახურობდა ჰოლანდიის ოსტინდოეთში (1883-1885), შემდეგ ბაქტერიოლოგ რობერტ კოხთან მუშაობდა ბერლინში. 1886 წელს იავაში დაბრუნდა ბერი-ბერის მიზეზების შესასწავლად. 1888 წელს დაინიშნა ბატავიაში (ახლანდ. ჯაკარტა) იავის სამედიცინო სასწავლებლის პათოლოგიური ანატომიისა და ბაქტერიოლოგიის კვლევითი ლაბორატორიის დირექტორად. 1897 წელს ლაბორატორიული ფრინველების პოლინევრიტის მრავალწლიანმა შესწავლამ ეიკმანი მიიყვანა დასკვნამდე, რომ ბერი-ბერის დროს განვითარებული მსგავსი პრობლემის მიზეზი არასათანადო კვება — დამუშავებული ბრინჯის სიჭარბე იყო, თუმცა მის უშუალო მიზეზად ნაწლავური მიკროორგანიზმის ცხოველმყოფელობის ტოქსიკური პროდუქტი ივარაუდა. 1901 წელს ეიკმანის მემკვიდრემ ბატავიაში, გერიტ გრიინსმა დაადგინა, რომ ბერი-ბერის მიზეზი საკვებში საჭირო ნივთიერების დეფიციტი იყო. შემდგომი კვლევებით ეს ნივთიერება ვიტამინი B1 (თიამინი) აღმოჩნდა. 1896 წელს ეიკმანი ნიდერლანდებში დაბრუნდა და 1928 წლამდე უტრეხტის უნივერსიტეტის პროფესორად მუშაობდა.

## რესურსები ინტერნეტში
* Christiaan Eijkman – Biographical. NobelPrize.org. Nobel Media AB 2020. ციტირების თარიღი: 5 ივლისი, 2020.

## სქოლიო
კატეგორია:ნობელის პრემიის ლაურეატები ანბანის მიხედვით
კატეგორია:ნიდერლანდელი ნობელის პრემიის ლაურეატები
კატეგორია:ნიდერლანდელი მედიკოსები
ზემო ნაქალაქარის მეორე ეკლესია

**ზემო ნაქალაქარის მეორე ეკლესია** — არქიტექტურული ძეგლი თიანეთის მუნიციპალიტეტის სოფელ ზემო ნაქალაქარიდან 5 კილომეტრზე, მდინარე მთიულთხევის სათავეებთან, ადგილ თელიანში. განეკუთვნება შუა საუკუნეებს. ნაგებია რიყის ქვითა და შირიმით. ძლიერ დაზიანებულია. შემორჩენილია სამხრეთ და დასავლეთ კედლების ნაწილები. სამხრეთ კედლის ნანგრევებში შესასვლელის კვალი ჩანს. ეკლესიის ზომების დადგენა არ ხერხდება.

## ლიტერატურა
კატეგორია:თიანეთის მუნიციპალიტეტის ტაძრები
თელეთუბნის წმინდა გიორგის ეკლესია

**თელეთუბნის წმინდა გიორგის ეკლესია** — არქიტექტურული ძეგლი თიანეთის მუნიციპალიტეტის სოფელ ზემო ნაქალაქარში სამხრეთით, 0,5 კილომეტრზე, მდინარე შუაგორისხევის მარჯვენა ნაპირზე. განეკუთვნება გვიანდელ შუა საუკუნეებს. ეკლესია დარბაზულია, ნაგებია რიყის ქვით, გარეთა კუთხეები შირიმის ქვისაა. ძლიერ დაზიანებულია. შემორჩენილია დასავლეთ კედელი და სამხრეთ და ჩრდილოეთ კდელებსი დასავლეთ ნაწილი. შესასვლელი სამხრეთ კედლის დასავლეთ ნაწილშია. დასავლეთ კედელი გაჭრილია შიგნით შეისრულთაღოვანი, გარედან სწორკუთხა სარკმელი. მისი თაღი და გარეთა მოპირკეთება შირიმის ქვისაა. ეკლესიის გარშემო წრიული გალავნის ფრაგმენტებია.

## ლიტერატურა
კატეგორია:თიანეთის მუნიციპალიტეტის ტაძრები
ზემო ნაქალაქარის ნასახლარი

**ზემო ნაქალაქარის ნასახლარი** — არქეოლოგიური ძეგლი თიანეთის მუნიციპალიტეტის სოფელ ზემო ნაქალაქარში ადგილთელთუბანში. განეკუთვენბა შუა საუკუნეებს. ძეგლი ძლიერ დაზიანებულია. შემორჩენილია ორი, გეგმით სწორკუთხა შენობის რიყის ქვით ნაგები კედლების წყობის 3-5 რიგი. 

## ლიტერატურა
კატეგორია:თიანეთის მუნიციპალიტეტის არქიტექტურული ძეგლები
ხუსკივაძე

საკუთარი სახელი **ხუსკივაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ავენირ ხუსკივაძე — ქართველი ანიმატორი, მხატვარი
* ამირან ხუსკივაძე — ქართველი ფიზიკოსი
* თეოფილე ხუსკივაძე — ქართველი პედაგოგი, პუბლიცისტი
* იუზა ხუსკივაძე — ქართველი ხელოვნების ისტორიკოსი
* ლეილა ხუსკივაძე — ქართველი ფილოლოგი, ხელოვნებათმცოდნე
* ნანუკა ხუსკივაძე — ქართველი მსახიობი
* შალვა ხუსკივაძე — ქართველი მსახიობი, რეჟისორი, სცენარისტი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
არეშიძე

საკუთარი სახელი **არეშიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ვახტანგ არეშიძე — ქართველი მსახიობი
* ლიანა არეშიძე — ქართველი ფილოლოგი
* მამუკა არეშიძე — ქართველი ჟურნალისტი, პოლიტოლოგი
* ქრისტეფორე არეშიძე — ქართველი ქიმიკოსი

კატეგორია:ქართული გვარები
ცქიტიშვილი

საკუთარი სახელი **ცქიტიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ავთანდილ ცქიტიშვილი — გენერალ-მაიორი 
* გიორგი ცქიტიშვილი — ისტორიკოსი
* დიმიტრი ცქიტიშვილი — ეკონომისტი, დიპლომატი, პოლიტიკოსი
* ეთერ ცქიტიშვილი — მსახიობი
* ზურაბ ცქიტიშვილი — ქიმიკოსი და პოლიტიკოსი
* ლევან ცქიტიშვილი — ფეხბურთელი
* მაია ცქიტიშვილი — ეკონომისტი, სახელმწიფო მოხელე
* მიხეილ ცქიტიშვილი — სახელმწიფო მოხელე, პოლიტიკოსი
* ნიკოლოზ ცქიტიშვილი — კალათბურთელი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
სამხარაძე

საკუთარი სახელი **სამხარაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ბარბარა სამხარაძე — მომღერალი
* გიგა სამხარაძე — სპორტსმენი (ფეხბურთელი)
* გიორგი სამხარაძე — პოეტი
* გიული სამხარაძე — ეკონომისტი, პოლიტიკოსი
* დიმიტრი სამხარაძე — პოლიტიკოსი
* ეთერ სამხარაძე — პოეტი
* ვეფხია სამხარაძე — სპორტსმენი (მკლავჭიდი)
* ზურაბ სამხარაძე — მხატვარი
* თორნიკე სამხარაძე — სპორტსმენი (თავისუფალი ჭიდაობა)
* ილარიონი (სამხარაძე) — საეკლესიო პირი
* ნიკოლოზ სამხარაძე — პოლიტიკოსი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
შაქარიშვილი

საკუთარი სახელი **შაქარიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* იასე შაქარიშვილი — ქართველი გეოგრაფი
* რომან შაქარიშვილი — ქართველი ექიმი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
შიშნიაშვილი

საკუთარი სახელი **შიშნიაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* მიხეილ შიშნიაშვილი — ქართველი ქიმიკოსი
* თამარ შიშნიაშვილი — ქართველი ექიმი

კატეგორია:ქართული გვარები
ასლანიკაშვილი

საკუთარი სახელი **ასლანიკაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე ასლანიკაშვილი — ქართველი გეოგრაფ-კარტოგრაფი
* ნანული ასლანიკაშვილი — ქართველი გეოლოგი

კატეგორია:მრავალმნიშვნელოვანი გვერდები გვარის შემცველი სიებით
ბერუჩაშვილი

საკუთარი სახელი **ბერუჩაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* თამარ ბერუჩაშვილი — ქართველი დიპლომატი
* ნიკოლოზ ბერუჩაშვილი — ქართველი გეოგრაფი

კატეგორია:ქართული გვარები
ელიზბარაშვილი

საკუთარი სახელი **ელიზბარაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ელიზბარ ელიზბარაშვილი — ქართველი გეოგრაფი
* ზურაბ ელიზბარაშვილი — ქართველი ეკონომისტი
* მელორ ელიზბარაშვილი — ქართველი ფიზიკოსი
* ნოდარ ელიზბარაშვილი — ქართველი გეოგრაფი

კატეგორია:ქართული გვარები
ვლადიმიროვი

საკუთარი სახელი **ვლადიმიროვი** შეიძლება აღნიშნავდეს ერთ-ერთ შემდეგ პიროვნებათაგანს:

* ვასილი ვლადიმიროვი — რუსი მათემატიკოსი 
* ვლადიმერ ვლადიმიროვი — რუსი პოლიტიკოსი
* იგორ ვლადიმიროვი — რუსი რეჟისორი, მსახიობი, პედაგოგი
* ლევ ვლადიმიროვი — საბჭოთა გეოგრაფი

კატეგორია:მრავალმნიშვნელოვანი გვერდები გვარის შემცველი სიებით
ზარდალიშვილი

საკუთარი სახელი **ზარდალიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გრიგოლ ზარდალიშვილი — ქართველი ეკონომ-გეოგრაფი
* იუზა ზარდალიშვილი — ქართველი მსახიობი
* ოთარ ზარდალიშვილი — ქართველი აგროქიმიკოსი
* შოთა ზარდალიშვილი — ქართველი საბჭოთა გენერალ-მაიორი

კატეგორია:ქართული გვარები
ზენკოვიჩი

საკუთარი სახელი **ზენკოვიჩი** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე ზენკოვიჩი — პოლკოვნიკი, პირველი მსოფლიო ომის გმირი
* ვსევოლოდ ზენკოვიჩი — საბჭოთა გეოგრაფი
* მიხალ ზენკოვიჩი — რელიგიური და სახელმწიფო მოღვაწე

კატეგორია:მრავალმნიშვნელოვანი გვერდები გვარის შემცველი სიებით
ქემერტელიძე

საკუთარი სახელი **ქემერტელიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ეთერ ქემერტელიძე — ფარმაკოქიმიკოსი
* იორამ ქემერტელიძე — პოეტი

კატეგორია:ქართული გვარები
კორძახია

საკუთარი სახელი **კორძახია** შეიძლება აღნიშნავდეს ერთ-ერთ შემდეგ პიროვნებათაგანს:

* გურამ კორძახია — ქართველი მოქანდაკე
* მიტროფანე კორძახია — ქართველი გეოგრაფი

*
კატეგორია:ქართული გვარები
ოქროჯანაშვილი

საკუთარი სახელი **ოქროჯანაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* არსენ ოქროჯანაშვილი — ქართველი გეოგრაფი
* კახა ოქროჯანაშვილი — ქართველი პოლიტიკოსი

კატეგორია:ქართული გვარები
სანებლიძე

საკუთარი სახელი **სანებლიძე** შეიძლება აღნიშნავდეს ერთ-ერთ შემდეგ პიროვნებათაგანს:

* არმაზ სანებლიძე — ქართველი ჟურნალისტი, თანამდებობის პირი
* მამუკა სანებლიძე — ქართველი პოლიტიკოსი, ეკონომისტი
* მელიტონ სანებლიძე — ქართველი გეოგრაფი
* მურთაზ სანებლიძე — ქართველი სპორტსმენი (ფეხბურთელი)
* ნიკოლოზ სანებლიძე — ქართველი პოლიტიკოსი, მართვის სისტემების სპეციალისტი
* ონისე სანებლიძე — ქართველი სპორტსმენი (ძიუდო)

კატეგორია:ქართული გვარები
უთმელიძე

საკუთარი სახელი **უთმელიძე** შეიძლება აღნიშნავდეს ერთ-ერთ შემდეგ პიროვნებათაგანს:

* თენგიზ უთმელიძე — ქართველი მოცეკვავე და ჟურნალისტი
* მარინე უთმელიძე — ქართველი მთამსვლელი და გეოგრაფი
* შოთა უთმელიძე — ქართველი ინჟინერი

კატეგორია:ქართული გვარები
ყავრიშვილი

საკუთარი სახელი **ყავრიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ბესარიონ ყავრიშვილი — ქართველი გეოგრაფი
* ნატალია ყავრიშვილი — ქართველი მუსიკოსი და პედაგოგი

კატეგორია:ქართული გვარები
ბაშალეიშვილი

საკუთარი სახელი **ბაშალეიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* დავით ბაშალეიშვილი — ქართველი გეოლოგი და პოლიტიკოსი
* ნათია ბაშალეიშვილი — 9 აპრილის ტრაგედიის გმირი
ბუხნიკაშვილი

საკუთარი სახელი **ბუხნიკაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე ბუხნიკაშვილი — ქართველი გეოლოგი და გეოფიზიკოსი
* გრიგოლ ბუხნიკაშვილი — ქართველი თეატრმცოდნე

კატეგორია:ქართული გვარები
ბექაია

საკუთარი სახელი **ბექაია** შეიძლება აღნიშნავდეს ერთ-ერთ შემდეგ პიროვნებათაგანს:

* გურამ ბექაია — ფიზიოლოგი
* ზურაბ ბექაია — დიპლომატი
* მელქისედეკ ბექაია — ქიმიკოსი
* მზია ბექაია — ეთნოლოგი, სოციოლოგი, დემოგრაფი

კატეგორია:ქართული გვარები
ლომთაძე

საკუთარი სახელი **ლომთაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ბექა ლომთაძე — ქართველი სპორტსმენი
* გიორგი ლომთაძე — ქართველი სპორტსმენი
* დათიკო ლომთაძე — რევოლუციური მოძრაობის მონაწილე საქართველოში
* ელიზბარ ლომთაძე — ენათმეცნიერი
* ვალერი ლომთაძე — ქართველი გეოლოგი
* ზაზა ლომთაძე — ქართველი სპორტსმენი
* მიხეილ ლომთაძე — ქართველი ბიზნესმენი

*
კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
სუბელიანი

საკუთარი სახელი **სუბელიანი** შეიძლება აღნიშნავდეს ერთ-ერთ შემდეგ პიროვნებათაგანს:

* გია სუბელიანი — ქართველი გეოლოგი და პოლიტიკოსი
* ივერი სუბელიანი — ქართველი სამხედრო მოღვაწე
* კობა სუბელიანი — ქართველი პოლიტიკოსი და თეოლოგი

კატეგორია:ქართული გვარები
ძოწენიძე

საკუთარი სახელი **ძოწენიძე** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი ძოწენიძე — ქართველი გეოლოგი, სახელმწიფო თანამდებობის პირი
* დავით ძოწენიძე — ქართველი ინჟინერი, სახელმწიფო თანამდებობის პირი
* ზურაბ ძოწენიძე — ქართველი ქიმიკოსი, პოლიტიკოსი
* თამაზ ძოწენიძე — ქართველი ინჟინერი
* ნინო ძოწენიძე — ქართველი მომღერალი

კატეგორია:ქართული გვარები
გიგოს გორა

**გიგოს გორა** — ბორცვი ქალაქ თელავის უკიდურეს აღმოსავლეთ ნაწილში, გომბორის ქედის ჩრდილო-აღმოსავლეთ კალთაზე, ქალაქის შვიდი ისტორიული ბორცვიდან ერთ-ერთი. 

სახელწოდება უკავშირდება თავად გიგო ვახვახიშვილს, რომელიც ამ ადგილს XIX-XX საუკუნეების მიჯნაზე ფლობდა. არქეოლოგიურად შეუსწავლელია. დაზვერვების დროს ამ ტერიტორიაზე აღმოჩენილია დაუთარიღებელი თიხის ჭურჭლის ფრაგმენტები. 1924 წლის აგვისტოს აჯანყების შემდგომ პერიოდში გორა წარმოადგენდა მასობრივი დახვრეტების ადგილს.  XX საუკუნის ბოლოს გიგოს გორის ტყიანი საფარი მნიშვნელოვნად შემცირდა. ამავე პერიოდში ააგეს წმ. ნინოს ეკლესია.

## რესურსები ინტერნეტში
*
* თოფურია, თ. გიგოს გორა - დახვრეტილების სამარხები თელავში. „რადიო თავისუფლება“, RFE/RL. სექტემბერი 04, 2019.

## სქოლიო
კატეგორია:თელავი
კორონავირუსის პანდემია აფხაზეთში (2020)

**კორონავირუსის პანდემია აფხაზეთში** — 2019-2020 წლებში კორონავირუსის პანდემიის მიმდინარეობა ოკუპირებულ აფხაზეთში.

კორონავირუსული დაავადება COVID-19-ით ინფიცირებული პირი აფხაზეთში პირველად 2020 წლის 7 აპრილს გამოვლინდა.

აფხაზეთის რეგიონი ოკუპირებულია რუსეთის ფედერაციის მიერ.

## რესურსები ინტერნეტში
* მონაცემები

აფხაზეთი
ვაჟა გელაძე

**ვაჟა გელაძე** (დ. 18 აგვისტო, 1950, სოფ. გარბანი, ახლანდ. ყაზბეგის მუნიციპალიტეტი) — ქართველი პოლიტიკოსი, სოფლის მეურნეობის მუშაკი.

დაამთავრა საქართველოს ზოოტექნიკურ-სავეტერინარო სასწავლო-კვლევითი ინსტიტუტი. ეწევა სასოფლო-სამეურნეო საქმიანობას. 1992-1995 წლებში იყო საქართველოს მე-3 მოწვევის პარლამენტის წევრი (ყაზბეგის მაჟორიტარი), ყაზბეგის მუნიციპალიტეტის სოციალურ საკითხთა კომისიის წევრი.

## რესურსები ინტერნეტში
*ვაჟა გელაძე — საქართველოს პარლამენტის ოფიციალური საიტი 

 

კატეგორია:დაბადებული 18 აგვისტო
კატეგორია:დაბადებული 1950
კატეგორია:საქართველოს III მოწვევის პარლამენტის წევრები
კატეგორია:ქართველი სოფლის მეურნეობის მუშაკები
ავთანდილ გელაძე

**ავთანდილ გელაძე** (დ. 28 იანვარი, 1956, სოფელი უდე, ადიგენის რაიონი — გ. 23 იანვარი, 2023)  — ქართველი პედაგოგი, პოლიტიკოსი, ფიზიკოსი.

1978 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი ფიზიკოს-ჰიდროდინამიკოსის სპეციალობით. 1978-1979 წლებში იყო ინჟინერი. 1979-1982 წლებში — რვაწლიანი და საშუალო სკოლების დირექტორი. 1982-1985 წლებში იყო ადიგენის რაიკომის ინსტრუქტორი. 1985-1991 წლებში იყო ადიგენის რაიონული კომიტეტის თავმჯდომარე, ადიგენის რაიონის გამგებლის მოადგილე.1992-1995 წლებში იყო საქართველოს მე-3 მოწვევის პარლამენტის წევრი (ადიგენის მაჟორიტარი), გარემოს დაცვის კომისიის წევრი, პრივატიზაციის ქვეკომისიის თავმჯდომარე.
1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ საქართველოს მოქალაქეთა კავშირი“, 
საპროცესორო საკითხთა და წესების კომიტეტის ქვეკომიტეტის თავმჯდომარე, გარემოს დაცვისა და ბუნებრივი რესურსების კომიტეტის წევრი.

## რესურსები ინტერნეტში
*ავთანდილ გელაძე  — საქართველოს პარლამენტის ოფიციალური საიტი (საქართველოს პარლამენტის მესამე მოწვევა)
*ავთანდილ გელაძე  — საქართველოს პარლამენტის ოფიციალური საიტი (საქართველოს პარლამენტის მეოთხე მოწვევა)

 
 

კატეგორია:დაბადებული 28 იანვარი
კატეგორია:დაბადებული 1956
კატეგორია:საქართველოს III მოწვევის პარლამენტის წევრები
კატეგორია:საქართველოს IV მოწვევის პარლამენტის წევრები
კატეგორია:გარდაცვლილი 23 იანვარი
კატეგორია:გარდაცვლილი 2023
გეხტმანი

საკუთარი სახელი **გეხტმანი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი გეხტმანი — ქართველი ეკონომ-გეოგრაფი 
* გაბრიელ გეხტმანი — ქართველი იუნკერი
პაატა გოგოხია

**პაატა გოგოხია** (დ. 10 მაისი, 1967) — ქართველი მრეწველი და პოლიტიკოსი. საქართველოს პარლამენტის წევრი 2019 წლის 13 დეკემბრიდან 2020 წლის 11 დეკემბრამდე.

## ბიოგრაფია
პაატა გოგოხია დაიბადა 1967 წლის 10 მაისს. დაამთავრა თბილისის სახელმწიფო უნივერსიტეტის მრეწველობის დაგეგმვის ფაკულტეტი. 2002-2019 წლებში იყო შპს „ენგურის“ დირექტორი, 2018-2019 წლებში კი იყო ქართულ-ესპანურის სამშენებლო კომპანიის დირექტორის მოადგილე და უსაფრთხოების სამსახურის უფროსი. 2019-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“.

## რესურსები ინტერნეტში
კატეგორია:დაბადებული 10 მაისი
კატეგორია:დაბადებული 1967
კატეგორია:ქართველი მრეწველები
კატეგორია:საქართველოს IX მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:„ქართული ოცნების“ წევრები
გურამ გეწაძე

**გურამ გეწაძე** (დ. 16 აპრილი, 1950, სოფ. მეორე ობჩა, ახლანდ. ბაღდათის მუნიციპალიტეტი) — ქართველი სოფლის მეურნეობის მუშაკი.

1973 წელს დაამთავრა საქართველოს სასოფლო-სამეურნეო ინსტიტუტის აგრონომიული ფაკულტეტი. 1990-1994 წლებში მუშაობდა საქართველოს სოფლის მეურნეობის სამინისტროს მაღალ თანამდებობებზე. 1992-1995 წლებში იყო საქართველოს მე-3 მოწვევის პარლამენტის წევრი (ბაღდათის მაჟორიტარი), აგრარულ საკითხთა კომისიის თავმჯდომარის პირველი მოადგილე, თავდაცვისა და უშიშროების კომიტეტის წევრი.

## რესურსები ინტერნეტში
*გურამ გეწაძე — საქართველოს პარლამენტის ოფიციალური საიტი 

 

კატეგორია:დაბადებული 16 აპრილი
კატეგორია:დაბადებული 1950
კატეგორია:საქართველოს III მოწვევის პარლამენტის წევრები
კატეგორია:ქართველი სოფლის მეურნეობის მუშაკები
კატეგორია:ბაღდათის მუნიციპალიტეტში დაბადებულები
კატეგორია:საქართველოს სასოფლო-სამეურნეო ინსტიტუტის კურსდამთავრებულები
გ
ნუკრი ბერიძე

**ნუკრი ბერიძე** (დაბადების თარიღი უცნობია, ბათუმი) — ქართველი სპორტსმენი (კონტაქტური კარატე). ახალგაზრდებს შორის ევროპის ჩემპიონატის ბრინჯაოს მედლის პრიზიორი (2018, ვროცლავი, პოლონეთი). საერთაშორისო ტურნირის ბრინჯაოს მედლის პრიზიორი (2019, ბათუმი, საქართველო).

## ძირითადი შედეგები 
## რესურსები ინტერნეტში 
* ნუკრი ბერიძე  — ქართული სპორტი.

კატეგორია:ბათუმში დაბადებულები
კატეგორია:ქართველი კარატისტები
კატეგორია:პიროვნებები გაურკვეველი დაბადების თარიღით
გოგორიშვილი

საკუთარი სახელი **გოგორიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* დაუთბეგ გოგორიშვილი — სამცხის ფეოდალი
* ლევან გოგორიშვილი — ქართველი ექიმი, ინფექციონისტი
* პლატონ გოგორიშვილი — ქართველი ქიმიკოსი
* ხათუნა გოგორიშვილი — ქართველი ბიოლოგი, იურისტი და პოლიტიკოსი

კატეგორია:ქართული გვარები